செர்நோபில் மாடல் RBMK-1000 போன்ற 1000 MWe பேராற்றல் பெற்ற அணுமின் நிலையங்களுக்கு, மாடலுக்குத் தகுந்தவாறு ஓராண்டு தேவைப்படும் யுரேனிய எருக்கோல் 50 முதல் 300 டன் ஆகலாம். யுரேனியம் தோண்டும் இடத்துக்கும், அளவுக்கும் ஏற்ப தாதுக்கனி 50,000 முதல் 300,000 டன் தோண்ட வேண்டி நேரலாம். யுரேனியச் சுரங்கங்களால் சூழ்வெளியில் ரேடான் வாயு பெருகி அண்டி வாழ்வோர் உடல்நலம் பாதிக்கப்பட வாய்ப்புக்கள் உள்ளன. அமெரிக்காவின் சமீபத்திய கருத்துப்படி, ஸல்ஃபர் டையாக்ஸைடின் குறைந்த வாயுக் கொள்ளளவும், நிலக்கரி, எரி ஆயில், எரிவாயுக் கழிவுப் புகைகளின் மிகையான கொள்ளளவும் சேர்ந்து ஆண்டுக்கு மரண எண்ணிக்கையை 100 பேராகக் கூட்டி விடலாம்! 1000 MWe பேராற்றல் கொண்ட அணுமின் நிலையம் ஒன்றால் ஆண்டுக்கு 1 நபர் மரணமாகலாம் என்று டன்ஸ்டர் [Dunstar (1981)] அறிக்கை கூறுகிறது! அத்தகையதோர் உளவறிக்கை மூலம் யுரேனிய தாதுக்கனி தனிப்பு முதல் நிலைய இயக்கம் வரை, அணுசக்தி மின்சாரப் பரிமாற்றம் பாதுகாப்பானதோர் சாதனமாக நிலைத்து வர வாய்ப்பும், வழிமுறையும், பயிற்சிகளும் உலகில் நிலவி வருகின்றன.